Det kan være klogt at medbringe lidt rugbrødsmadder eller boller. Selv om der er depoter undervejs, skal du være opmærksom på, at marchen er et arrangement med selvforplejning. Afprøv på dine træningsture, hvad der fungerer for dig, og lav en madplan for dig selv. Det kan være, at det hjælper dig at spise en rugbrødsmad hver 2. time. På de lange marcher vil du kunne mærke madlede, og så er det altså vigtigt at tvinge sig selv til at spise for at give kroppen noget energi at arbejde med. Ellers kan kroppen gå kold.